Da krigen endte rammet landssvikoppgjøret og Norsk Presseforbunds gransking mange av de som hadde ledet an i NTB i denne lite ærerike epoken. Men byrået hadde vokst kraftig under krigen, til mer enn 100 medarbeidere. Selv etter oppryddingen var det derfor mye arbeidskraft tilbake. Da Knudsen nådde Oslo-kontoret på kvelden 10. mai 1945 kunne han ta over et nyhetsbyrå med hektisk virksomhet.